JohanHeinsen/ENO huggingface dataset:
Odense Adresse-Contoirs Efterretninger, 1811-02-25
Endeel saakaldte dramatiske Selskaber ere ifølge Befaling fra General-Gouvernøren ophævede i Amsterdam, som skadelige for den offentlige Orden, for Nationaltheatret og Kunstens Fremgang.
Odense Adresse-Contoirs Efterretninger, 1811-02-25
Tydskland. Den berømte Thaer fortsætter sine Annalen des Ackerbaues" under den forandrede Titel Annalen der Fortschritte der Landwirtschaft in Theorie und Praxis.
Odense Adresse-Contoirs Efterretninger, 1811-02-25
Grev Kollowrath er udnævnt til General=Kommandant i Ungern, og Baron Stipsic; til samme Værdighed i Siebenbürgen. Tabor Broen, som de Franske bygte over Donauen, er ved Iisgang for en Deel afbrudt og Vien afskaaren fra Forbindelsen med Landene nord for denne Flod. Man mener i Vien, at Cierne Georg torde miste Overkommanden i Servien.
Odense Adresse-Contoirs Efterretninger, 1811-02-25
Hr. Schuhkraft i Stuttgardt, Forfatter til mange opbyggelige Skrivter, som have fundet størst Afsætning i Nordamerika, har fra flere Evangeliske Menigheder sammesteds modtaget Udnævnelse som deres Biskop, samt et Guld=Kors i en Guld=Kjæde. Hamborg den 22 Februar 900. k. S. Odense. Endnu til i Dag er ingen Kjøbenhavns Post ankommen. Skulde den fremdeles udeblive, udkommer ingen Avis i Morgen.
Odense Adresse-Contoirs Efterretninger, 1811-02-25
Avertissements. I Dag Formiddag Kl. 11 slet behagede det Gud at bortkalde ved en roelig og stille Død, efter mange og haarde Lidelser, til et bedre Liv, vores gode Moder og Svigermoder Madam Jngeborg, sal. Kjøbmand Carl Møllers Enke af Odense, i hendes Alders 70 Aar. Enhver der kjendte denne ædle værdie ge Kone, veed hvormeget vi tabte i hende; og frabede vi os al Condolence, der ikkun vilde forøge vor billige Sorg. Aalborg den 21 Februar 1811. Anne Chatharina Borch, fød Møller. Christian Frederik Møller. Albert Borck.
Odense Adresse-Contoirs Efterretninger, 1811-02-25
Da Frue Oberstlieutenantinde de Selester til Brocholm under Svendborg Amt i Fyen er ved Døden afgaaet, og hendes Efterladenskaber, saasnart det for mig, som Skifteforvalter, var anmeldt, ere tagne under Forsegling og Registering, saa tilkjendegives herved til Efterretning for de høie respektive Arvinger efter bemeldte Afdøde, at Aabnings- og Registerings Forretningen i Boet foretages den 28 Marts førstkommende hvis de maatte behage enten selv eller ved Befuldmægtige til den Tid at tage Møde. Svendborg den 19 Febr. 1811. Ratenburg, Herredsfoged og Skifteforvalter.
Odense Adresse-Contoirs Efterretninger, 1811-02-25
Ved Proklama, som er læst ved Sunds og Gudme Herreders Ret den 29 November f. A. og ved den Kongelig Lands=Over samt Hof= og Stads=Ret den 10 December næstefter, ere alle de, som formene sig at have nogen Fordring paa afdøde Seminarist P. Voigts Boe af Skaarup Bye og Sogn, Sunds Herred, Svendborg Amt i Fyen indkaldede at melde sig inden lovbefalet Tid hos Undertegnede, for at anmelde og beviisliggjøre samme hvilket herved endvidere bekjendtgjøres. Ligeledes anmodes de, som efter bemeldte Afdøde maatte formene sig berettigede til Arv inden samme Tid at melde sig med lovlige Beviser for deres Arveret. Svendborg d. 19 Febr. 1811. Ratenburg, Herredsfoged og Skifteforvalter.
Odense Adresse-Contoirs Efterretninger, 1811-02-25
Ved Proklama, som er læst ved Sunds og Gudme Herreders Ret den 29 November f. A. og ved den Kongelige Lands=Over samt Hof= og Stads=Ret den 10 December næstefter, ere alle desom formene sig at have nogen Fordring paa afdøde PræsteEnke Madame Lachendorffs Boe af Ringe Bye og Sogn, Gudme Herred, Svendborg Amt i Fyen, indkaldede at melde sig inden lovbefalet Tid hos Undertegnede, for at anmelde og beviisliggjøre samme; hvilket herved endvidere bekjendtgjøres. Svendborg den 19 Febr. 1811. Ratenburg, Herredsfoged og Skifteforvalter.
Odense Adresse-Contoirs Efterretninger, 1811-02-25
Gaarden Søvertorpe paa Langeland, 1/2 Miil fra Rudkjøbing, dens Avling og Hollænderie, agter Eieren, ved offentlig Auction at lade bortforpagte paa 8 Aar, fra 1 Mai d. A. regnet. Gaardens Pløinings-Jorder ere omtrent 200 Tdr. Land, og af Qvægbesætningen kan p. t. græsses og fores omtr. 80 Stkr., foruden de til Avlingens Drivt fornødne Bester. Den største Deel af Gaardens Besætning, saavel af Heste, Køer, Tyre, og Ungevæg, Vogne, Plouge, Harver, samt Sæde=Kornet m.v. kan følge Forpagtningen, saa at den Pagtende uden synderlig Penge=Udgivet kan modtage samme. Endeel Tiende kan og indtil videre oppebæres i Kjærventil Gaarden. Gaardens Jorder ere beliggende i Langelands beste Korn-Egn, og Besætningen overmaade god; hvilket alt forevises Liebhavere forinden Auctionen af Karlen paa Gaarden. Auctionen holdes paa Herredstinget i Rudkjøbing Onsdagen den 13 Marts Kl. 10 Formiddag førstkommende, hvor Liebhavere behage at møde. Konditionerne ere 8 Dage før Auctionen at erholde til Eftersyn hos Eieren paa Søvertorpe, hos Hr. Byeskriver Copmann i Rudkjøbing, og hos Undertegnede. Nedergaard den 18 Febr. 1811. Paa Eieren Hr. Krigsraad Finnerups Vegne. I. Kastrup. ) En god Holsteensk Vogn med Kalesche og Til NB. behør anviser Adressecomtoiret mundtlig hvor er at faae tilkjøbs.
Odense Adresse-Contoirs Efterretninger, 1811-02-25
For en ædruelig, skikkelig, frie og ugivt Karl, helst fra Landet, som forstaaer Bødker=Professionen og tillige vil paatage sig Kjørseller som Kudsk, er en god Tjeneste ledig paa en Herregaard; den kan tiltrædes strax eller til 1 Mai d. A. Adressecomtoiret giver mundtlig Anviisning.
Odense Adresse-Contoirs Efterretninger, 1811-02-25
J Torsdags Aftes den 21 Febr. er tabt en liden Riisøre ved Bommen paa Skibhuusveien. Skulle nogen Retsindig have fundet den, bedes at aflevere den til Madame Byberg, i Odense, som boer i Gaarden No. 435 i Nørregade, som betaler en passende Findeløn.
Odense Adresse-Contoirs Efterretninger, 1811-02-25
For omtrent 8 Dage siden er i mit Huus indkommen en temmelig stor Han=Hønsehund, korthalet, og af Kouleubruuntigret med 2de brune Ører, der formodes at være en fremmed Reisende tilhørende, da ingen Eiermand her, efter Forespørgsel, har meldt sig. Den rette Eier til denne Hund kan hos mig erholde samme, imod at betale dens Føde i den Tid den har været hos mig, dette Avertissements Bekostning og en passende Douceur for Oplyningen.
Odense Adresse-Contoirs Efterretninger, 1811-02-25
Nyborg d. 23 Febr. 1811. Peder Ludevigsen, Tømmersvend, boende i Skippergaden.
Odense Adresse-Contoirs Efterretninger, 1811-02-25
J første Huus i Dandsestrædet fra Fiskertorvet af No. 50, Litr. A kan bekommes varm Spise Middag og Aften hos I. Rasmussen.
Odense Adresse-Contoirs Efterretninger, 1811-02-25
En hvid Tæve=Hønsehund med bruunt Hoved og Ører er for kort Tid siden ankommen til Juelsberg ved Nyborg, hvor dens retmæssige Eier kan lade den afhente mod dette Avertissements Betaling m. v.
Odense Adresse-Contoirs Efterretninger, 1811-02-25
Auction. Afg. Hr. Postmester Hempels betydelige Ind- og Udboe af Sølv, Kobber, Messing, Tin, Steentøi, Jern, Kakkelovne, Dækketøi, Linned, Sengeklæder, Chatoller, Dragkister, Stole og Ottomaner, Speile, Commoder, Borde, Køkkentøi, Gaardsredskaber af Vogne, Plov, Harve, Hestetøi, en Kane, 3de gode Køer m. m. samt en Deel Bøger sælges ved Auction i hans Enkes Gaard i Faaborg Holkegade No. 32 Mandagen den 4 Marts Kl. 10 Formiddag og følgende Dage. Trykte Fortegnelser over Varene ere at faae i Odense paa Adressecomtoiret, i Assens, Nyborg og Svendborg paa de Kongelige Postcomtoirer, og i Faaborg hos Hr. Gjestgiver Jepsen og undertegnede Auctionsforvalter Faaborg den 24 Januar 1811. Tolstrup.
Odense Adresse-Contoirs Efterretninger, 1811-02-25
Da Gartner Bøttner i Hunderup er bortreist, og hans efterladte Effecter tagne under Skiftebehandling til Deeling imellem hans Kreditorer, saa indkaldes herved Enhver, som maatte have nogen Fordring paa bemeldte Gartner Bøttner, at melde dem inden 6 Uger fra Dato hos undertegnede Skifteforvalter. Odense d. 28 Jan. 1811. C. A. Falbe.
Odense Adresse-Contoirs Efterretninger, 1811-02-25
Til Veste for de Fattige opføres paa Theatret i Odense Fredagen den 1 Marts, en Markedsdag: Elskovsbarnet, et Skuespil af Kotzebne i 5 Akter. Indgangsbiller faaes hos Jnspekteur Faber, Skoemagermesterne Bregneberg og Brodersen, og Kobbersmed Tydsk. - Kommissionen gjør sig Haab om et talrigt Besøg, til Hjelp for denne Byes mange Fattige, der især lide under nærværende dyre Tid og Vinterens Strænghed.
Odense Adresse-Contoirs Efterretninger, 1811-02-25
Hvad der maatte gives meere for Billetterne, end det Sædvanlige skal blive modtaget med Taknemmelighed, og komme Huusarme, til Gode.
Odense Adresse-Contoirs Efterretninger, 1811-02-25
Kommissionen for Fattigvæsenet i Odense d. 20 Febr. 1811.
Odense Adresse-Contoirs Efterretninger, 1811-02-25
At jeg til førstkommende Faste Marked den 1 Marts logere. hos Hr. Uhmager Schmidt paa Flakhaugen, har jeg den Ære at tilkjendegive for mine Venner og Velyndere. Svendborg den 16 Febr. 1811. David Meyer.
Odense Adresse-Contoirs Efterretninger, 1811-02-25
Onsdagen den 27 Febr. førstk. om Formiddagen Kl. 10 bliver udi det afgangne Toldkontrolleur Søren Rholde tilhørende Huus i Stige ved Auction opraabt og bortsolgt sammes Jndboe, bestaaende af Sengeklæder, Stole, Borde, Skabe, Porcellain, Tin og andet Huusgeraad; og Kl. 1 om Eftermiddagen bliver Boets Huus, der har 6 Fag Stuehuus 4 Fag Bryghuus, 10 Fag Koehuus med tilliggende 2 Haugen og et stort nyt Fjelleskuur, første Gang opbuden, og, om antageligt Bud skeer, til den Høistbydende bortsolgt. Konditionerne faaes forinden paa Lunde, Scham og Schoubye, Herredscontoir den 13 Febr. 1811. M. Knutzen.
Odense Adresse-Contoirs Efterretninger, 1811-02-25
Bekjendtgjørelse. Det hjempermitterede Søelimit Mandskab af Fyens og Langelands Distrikt, indtil 1 Marts d. A., er ved allerhøieste Befaling af 15 d. forlænget til den 1 April d. A., da hver Matros indfinder sig ved den Station hvorfra han er hjemkommen. Derimod møde de udskrevne 13 Mand til Antverpen, den 1 Marts næstkommende i Nyborg, efter hver Mands Reisepass. Paa Søe=Session i Middelfart den 19 Febr. 1811. M. Oldeland.
Odense Adresse-Contoirs Efterretninger, 1811-02-25
Mit iboende Huus i Stige, bestaaende af 9 Fag Stuehuus af Muur og Bindingsværk, indrettet til 5 Værelser, en Sidebygning, 4 Fag, til Bryggers og Spisekammer, og 10 Fag Udhuus, hvori 2 Værelser, Stald og Tørvehuus, agter jeg underhaanden at sælge enten samlet eller separat til Nedbrydelse og Forflyttelse 1 Mai førstkommende. - J Mangel af Sal. underhaanden, bliver Ovennævnte stillet til een eneste offentlig Auction, der nærmere skal bekjendtgjøres. Stige den 21 Febr. 1811. Pingel.
Odense Adresse-Contoirs Efterretninger, 1811-02-25
J allerunderdanigst Følge Hs. Kongel. Maje, allernaadigste Bevilling, saa lydende: Vi Frederich den Sjette, Konge til Danmark og Norge &c. gjøre vitterligt, at Vi efter Inspekteurerne ved St. RicolaKirke i Vor Kjøbstæd Svendborg have anholdt om, at de, som formene sig at have nogen Ret til de i bemeldte Kirke værende Gravsteder, maatte vorde indvarslede, for at træde i Underhandling om Afstaaelsen af disse Gravsteder, allernaadigst hav bevilget og tilladt, at bemeldte Jnspecteurer ved Proclama, sub poena præclusi et perpetui silentii, med Aar og Dags Varsen, maae udi Stifts-Avisen, den Danske Statstidende og den Altonaiske Mercur 3 Gange efter hinanden indkalde alle de, som formene sig at have nogen Fordring til bemeldte Gravsteder, og som ei hidindtil have anmeldt sig, med deres Adkomstbreve at fremkomme inden foreskrevne Tids Forløb at melde sig for bemeldte Jnspecteurer, da de Begravelser, hvortil ingen Eiere inden bemeldte Tids Forløb med lovlig Adkomstbreve skulle melde sig, maae ansees Kirken hjemfaldne; hvorefter de Vedkommende sig have at rette, og for Skade at tage Vare. Givet i Vor Kgl. Residentsstad Kjøbenhavn d. 14 Dec. 1810. Under Vort Segl (L. S.) Thi indkaldes herved inden Aar og Dag alle dem, som formene at have nogen Ret til Gravsteder i St. Nicolai Kirke, at melde sig hos Undertegnede med deres Adkomstbreve, for at træffe Forening om deres Rets Afstaaelse til Kirken, efter Forordningen af 22 Febr. 180582, da Enhver, som ei inden forskrevne Tid melder sig, deres Ret til Kirken hjemfalder. Svendborg den 2 Febr. 1811. Hans Casper Brandt, St. Nicol. Kirkes Værge.
Odense Adresse-Contoirs Efterretninger, 1811-02-25
Pos Undertegnede faaes følgende Bøger: Gedikes Franske Chrestomatie og sammes Læsebog, Mangors Landapothek, Boecks Billed= og Læsebog, orbis paatus, Thiemes Godmand, Thiemes Opmuntring, Palludan om Tjenestefolk, Prinds Bernadottes Levnet, Blochs Elementarbog, Baden og Birkeret, Kristiani Anviisning til en Leveplan, Woldikes Prædikener, Lafontaines det daglige Liv, Lakontannes Rudolf og Julie, Launs Frierier og Fadder Gildet, Julius Liontar, Eulalia den gode Kone, Faldne Pigers Biograster, Kopebues mærkværdige Aar, Frands Vilburg, der Engelske Kostgiengerinde, Karoline Lichtfeldt, Grundtvig Mythologie, sammes Optrin af Kjempe=Livet, Hoffs Fremstilling af sin Virkekreds, Klausens Pligter mod Staten og Fædrenelandet, Biørns Arithmetik, den danske Bondes Plig- og Rettigheder, Georg von Hohenstousen, Kirkeforfatninger af Provst Ussing, Meidingers Franske Grammatik, foruden Komedier og Portraiter m. v. Ligeledes modtages Kommission paa at forskaffe alt, Boghandelen vedkommende. Nyborg den 3 Febr. 1811. C. F. Busch, Bogbinder.
Odense Adresse-Contoirs Efterretninger, 1811-02-25
Mandagen den 11 Marts bliver paa Raadstuen i Sønderburg bortsolgt det der indbragte og kondemneerte Kufskib,die Boerse von Rigal, stort omtrent 70 Kommercelæster, med staaende og løbende Redskab samt Baad og Sluppe, som alt befindes i god Stand. Jnventariilister, samt Konditionerne ere til Eftersyn hos Contoirist Harsers i Kiel og hos Hr. Lorenz Karberg P. Sohn i Sønderburg. En god Gaard med Jndkiørsel og Hauge, beliggende i en af Byens reelleste Gader, agter Eieren underhaanden at sælge Adressecomtoiret anviser mundtlig. En saa got som nye Jernrist af 1 1/2 Tommes Tykkelse, fiirkantet Stangjern, vægtig cirka 2 Skippund, indrettet til en Brændeviinskjedel paa imellem 7 a 8 Tønders Rum. En Jern-Ballance paa 1 1/2 Alens Længde, med 2de Træskaale til.
Odense Adresse-Contoirs Efterretninger, 1811-02-25
Fiint Lyneborg Salt i Skjeppeviis.
Odense Adresse-Contoirs Efterretninger, 1811-02-25
Fiint sigtet Hvedemeel - er tilkjøbs for billig Priis Odense den 8 Febr. 1811. Johannes Larsen.
Odense Adresse-Contoirs Efterretninger, 1811-02-25
Indbydelse. Da Fyens Stifts patriotiske Selskab ved Generalforsamlinger, den 30 Jan. har overdraget os at indrette her i Odense er Botik for indenlandske Kunst- og Flidsfrembringelser lige fra det Simpleste til det meest Fuldkomne, saa indbyde vi herved samtlige danske Borgere og Borgerinder saavel i som uden for Haandværkstanden, at forsyne Botikken med deres forskjellige Arbeider, og derved bidrage til Opnaaelsen af SelskabstØiemed. Hensigten med denne Botik er : 1. At lette Afsætningen af alt, hvad dansk Flid, Kunst og Tænksomhed maatte frembringe. 2, At skaffe den, som vil fremhielpe de Danskes Flid og Vindskibelighed, Leilighed til at finde og vælge imellem deres Frembringelser. 3, At betage den sydlige Appigheds Elsker og Forfremmer det gamle Paaskud, at vi havde selv intet at sætte i Stedet, og om saadant var til, var det ei at finde. 14 At skaffe den dansksindede Handelsmand Kjendskab til de Folk, der kunne levere Ting, han maatte ønske til Forhandling. 5, At aabne vore Haandværkere og Fabrikantere et Sted, hvor de kunne udstille uimodsigelige Beviser paa deres Flid, og Duelighed. 6, At fremstile en Samling af alt, hvad danske Hoveder og Hænder have virket, og saaledes efterhaanden samle og ordne Prøver af alt, hvad danske Fabrikker, Manufacturer og Huussliid kan frembringe, i hvilken Hensigt ogsaa Modeller af nyt tive, men ei noksom bekjendte Maskiner og Redskaber fremstilles. Hvorvidt det lykkes os at naae disse fremsatte Maal, vi beroe paa den Yndest og Velvillie, hvormed vi understøttes af vore Medborgere, men vi smigre os med, at danske Mænde- og Qvinder vil kappes om at tænke og virke, at opmuntre og andervise med Raad og Daad enhver i sin Kreds. De Ædelhaarne vil forøge deres Agtelse ved at Femhielpe Fliden i det Land, der paaskjønner deres Fortjenester, og i hvis Skjød de fødtes, og Borgeren vil hævde den Ret til Fædelandets Tak og Agtelse, ham alle Tider og Folk have ydet den Flittige og Vindskibelige. Stedet og Tiden til Botikkens Aabning skal nærmere blive bekjendtgjort, om mueligt aabnes den om 3 a 4 Uger. For dem, som ikke kjende dens Indretning, meddeles: 1, Alt ovennævnte modtages til Forhandling eller Udstilling imod Beviis af en dertil af Selskabet befuldmægtiget Mand, som forestaaer Botikken under Kunstkommitteens Overopsyn 2, I de 3 første Maaneder fra Indleveringsdagen falholdes Varerne i Botikken til den af Indsenderen bestemte Priis, som paategnes ved Modtagelsen, og ingen Prutten eller Aftingen finder Sted. 5, Forlanges Forskud, kan samme erholdes indtil 3/5 af den Værdie, som vi efter Kyndiges Raad derfor bestemme. 4, Sælges Varene ei i de første 3 Maaneder, maae de enten afhentes imod at tilbagelevere Forskuddet, eller de falholdes for den Priis vi have bestemt, dog at Indsenderne, efterat de ere solgte, faae det, som Prisen er høiere end Forskuddet. 5, det første Aar afholder Selskabet alle Omkostninger ved Botikken.
Odense Adresse-Contoirs Efterretninger, 1811-02-25
Kommitteen for Kunstsiden i Fyens Stifts patriotiske Selskab den 5 Febr. 1811. Bjørn. Heinen. Lytken.
Odense Adresse-Contoirs Efterretninger, 1811-02-25
For en ugivt Smedesvend, som har lært hvad en Grovsmed bør at lære, er en god Plads ledig. Han maae kunne fremvise paalidelige Vidnesbyrd om sin Duelighed. Man melder sig hos Forpagter Grandjean paa Kjersgaard.
Odense Adresse-Contoirs Efterretninger, 1811-02-25
En Avlskarl, som er forsynet med gode Vidnesbyrd om Troskab og Ædruelighed; ligesom en Pige der med Lyst vi passe nogle Børn og kan forevise Skudsmaal om stræng Reenlighed og Orden, kan faae en god Tjeneste. Adressecomtoiret giver mundtlig Anviisning.
Odense Adresse-Contoirs Efterretninger, 1811-02-25
En god Reisevogn i komplet Stand, samt en større og mindre holsteensk Vogn anvises tilkjøbs af Maler Jacobsen i Nørregade.
Odense Adresse-Contoirs Efterretninger, 1811-02-25
2 a 3 reelle Værelser, med eller uden Møller, i en af Byens reelle Gader bekommes til Leie til 1 Mai. Anviisning gives af Bogholder Larsen i Vestergade No. 229. Hvor Leilighed til Høe= og Fourage-Magasin, samt til Kornlofte kan bekommes anvises mundtlig fra Adressecomtoiret.
Odense Adresse-Contoirs Efterretninger, 1811-02-25
For en Pige, som forstaaer at lave Mad, og som tillige er bekjendt med Brygning og Vagning, samt kan forevise got Vidnesbyrd fra hendes fordums Tjenestetid, er til 1 Mai en fordeelagtig Kondition at bekomme, som mundtlig anvises fra Adressecomtoiret. De i Hans Jensens Stræde over Bækken beliggende, og for faa Aar siden af nye opbygt 11 Leievaaninger med tilliggende Haugepladse ere, hver for sig, eller flere samlede til Kjøbs at erholde. Hvorom inden Marts Maaneds Udgang afkorderes med Eieren. J. Dæll.
Odense Adresse-Contoirs Efterretninger, 1811-02-25
Formedelst Forandring af Boepæl agter jeg underhaanden at sælge mit Eiendoms=Sted, beliggende i Høirup Sogn, Vinding Herred, Svendborg Amt, med Hartk. 3 Tdr. 7 Skpr. 1 Fk. 1 Alb., hvortil er overflødig Gjerdselskov og Tørveskjær kan aarlig græsses og foeres 6 Qvæghøveder, 2 Bester, 6 a 7 Faar. Skulle samme ikke underhaanden blive solgt, bliver holdt offentlig Auction, hvilket nærmere skal blive bekjendtgjori Aviserne. Høirup ved Aarsløv den 27 Jan. 1811. Pedersen.
Odense Adresse-Contoirs Efterretninger, 1811-02-28
Udenlandske Efterretninger.
Odense Adresse-Contoirs Efterretninger, 1811-02-28
(Af Kollegtid., Statstid. og Udgiveren. Den Forandring i Veirliget enten med Sneefog eller Tøe, som det i nogle Dage tegnede til, er Adtruffet. Natten imellem Tirsdag og Onsdag sprang Vinden til Sydvest, hvormed strax fulgte Regn og Tøeveir, og allerede i Gaar hørtes Lærkens muntre Sang. Skal den kuns ikke snart igjen forstumme. - De to manglende Kjøbenhavnsposter indtraf da og i afvigte Nat her til Odense. Af de medbragte Nyheder ere følgende de vigtigste: Endskjønt Jsen, som spærrede Korsøers Havn, bortdreev Natten til den 21de, kunde dog den 21de og 22de ingen Overfart skee formedelst den haarde Blæst og svære Iis, hvormed Sprogøebeltet var opfyldt, hvorfor mange Reisende paa begge Sider maatte overligge. Ogsaa Øresundet blev Natten til den 21de ved O. S. O. Vind saaledes opfyldt med Driviis, at ingen Overfart var muelig, og Farvandet imellem Lynetten og Toldboden er næsten tillagt, og Søen af og til saa opfyldt med Iis, at Samqvem mellem Landet og Trekroner ofte er spærret. -
Odense Adresse-Contoirs Efterretninger, 1811-02-28
Til Batteriet Trekoner er den 21de hidkomne 2 optagne og af Admiralitetsretten priisdømte Fartøier, en Galease og en Smak, der begge ere tildømte eet Rhederie, og afgaaede fra Christiansøe den 20 Febr. Galeasen liggenfast i Jsen tæt udenfor Batteriet, og Smakken imellem Batteriet og Torbeks Rev. Den 22de ere Folk komne udfra Landet, for at indise Briggen, som staaer paa Grund. Jsens Beskaffenhed udenfor var den 22de den samme som den 21de, indenfor Batteriet var den lidt stærkere. - Ved Lappen ligge en Sluppe og en Kutter. Den sidste har man søgt at bringe i Sikkerhed, men den stærke Jis gang har gjort alle Forsøg frugtesløse, saa at baade denne saavelsom Sluppen staae Fare for at blive opskruede paa Land Kutteren har allerede begyndt at udlosse sin Ladning.
Odense Adresse-Contoirs Efterretninger, 1811-02-28
Ved allernaadigst Resolution, af 26 Juli f. A., en det fastsat, at Stiftsøvrighederne i Norge skulde paalægges at udarbeide et Forslag til Almueskolevæsenets Forbedring i hvert Stift. Under 22 d. ere denne Kommissions Medlemmer udnævnte, hvilke ere følgende: Stiftamtmanden over Aggershuus Stift, Kammerherre Rosenkrantz, Kommandeur af Dannebrogen, Biskoppen over bemeldte Stift, Doctor Theol. Bech, Ridder af Dannebrogen, Justitiarius i Aggershuus Stifts Overret, Etatsraad Falbe, Professor og Rector Rosted, Ridder af Dannebrogen, samt Slotspræst og Sognepræst til Agger, Pavels.
Odense Adresse-Contoirs Efterretninger, 1811-02-28
Paa Forespørgsel, hvorvidt Gjeldsbeviser, der lyde paa Slesv. Holst. Kourant, kunne, naar de udstædes i Danmark, skrives paa stemplet Papiir efter Forord. af 5 Mai 1804 som om Summen lød paa dansk Kourant, har Kancelliet under 19 f. M. tilskrevet Stiftamtmanden over Ribe Stift, at da schlesvig-holsteensk Kourant og dansk Kourant oprindeligen ere hinanden lige, og den nu formedelst Koursen opkomne Forskiel er tilfældig og temporair, saa bør det ikke formeenes nogen i de danske Provindser boesiddende Person, sammesteds at udstæde Gjeldsbeviser for schl. holst. Kourant paa dansk stemplet Papiir.
Odense Adresse-Contoirs Efterretninger, 1811-02-28
Under 4 Febr. d. A. er udkommet et Patent ang. Hamborgske Elb=Tønders Bjergning, for Hertugdommene Slesvig og Holsteen. Jfølge samme skulle de fra Hamborg udlagte Elb=Tønder og de ved samme værende Kjæder, naar de bortdrive, og derefter bjerges af Undersaatterne i Hertugdommene, aldeles ikke ansees for strandet Gods; men strax udleveres til den af vedkommende Øvrighed i Hamborg dertil Befuldmægtigede, imod 5 Rd. Schl. Holst. Kour. for hver Tønde og 4 sk. for hvert Leed, af Kjæden.
Odense Adresse-Contoirs Efterretninger, 1811-02-28
Ved Reskript af 12 Febr. d. A. til Stiftamtmanden, over Fyens Stift samt Amtmanden over Svendborg Amt er det fastsat at Skarpretter Stengel i Odense maae oppebære de ham ifølge Reskripterne af 22 Novbr. 173. og 25 April 1749 tilkommende Mestermandspenge, som udgjøre 2 s. om Halvaaret af hver Gaard og 1 s. om Halvaaret af hvert Huus, ogsaa af de Gaarde og Huse, som ere eller herefter blive opførte paa Parceller af Hoved eller Bøndergaarde.